**SIHTTOETUSE KASUTAMISE LEPING nr**

**Regionaal- ja Põllumajandusministeerium**, registrikood 70000734, keda esindab kantsler Marko Gorban, kes tegutseb Regionaal- ja Põllumajandusministeeriumi põhimääruse alusel (edaspidi **ministeerium**)

ja

**…………**, registrikood, ………, keda esindab ………, kes tegutseb ……… alusel (edaspidi **asutus**),

keda edaspidi nimetatakse eraldiseisvalt **pool** ja koos **pooled**, sõlmivad lepingu, tuginedes teadus- ja arendustegevuse korralduse seaduse § 153 sätestatule.

1. **Lepingu eesmärk**

1.1. Lepingu eesmärk on toetada rakendusuuringu „Omad kestlikud sordid targaks toidujulgeoleku tagamiseks, OK-SORT“ tegemist (edaspidi **projekt**). Projekti juht on ……….

1.2. Projekt kestab ……… kuni ……… ning asutus panustab teadusprojekti tegevustesse taotluses kokkulepitud mahus. Asutuse osalusega tegevused jaotuvad järgmisteks etappideks:

1.2.1 ……… *(tööetappide lühikirjeldus)*, (……… kuni 31.12.2024);

1.2.2 ……… (01.01.2025 kuni 31.12.2025);

1.2.3 ……… (01.01.2026 kuni 31.12.2026);

1.2.4 ……… (01.01.2027 kuni 31.12.2027).

1. **Asutuse kohustused**
   1. Asutus täidab projekti konsortsiumis kokkulepitud ülesanded ning kasutab toetust otstarbekalt ja säästlikult.
   2. Asutus esitab toetuse kasutamise kohta aruanded punktis 2.3 määratud tähtaegadel e-posti aadressile [info@agri.ee](mailto:info@agri.ee) ja maksab projekti lõpuks kasutamata jäänud toetuse ministeeriumile tagasi.
   3. Asutus esitab ministeeriumile digitaalselt allkirjastatud vahearuande punktis 1.2.1 tehtud tegevuste ja kulude kohta hiljemalt 31.12.2024, punktis 1.2.2 tehtud tegevuste ja kulude kohta hiljemalt 31.012.2025, punktis 1.2.3 tehtud tegevuste ja kulude kohta hiljemalt 31.12.2026 ning lõpparuande punktis 1.2.4 tehtud tegevuste, kulude ja kogu projektiperioodil tehtud tegevuste ja kulude kohta hiljemalt 31.12.2027 lepingu lisas toodud vormil.
   4. Asutus tagab projekti tegevuste alustamisel ja lõpetamisel projekti info kandmise ETIS-sse. ETIS-sse kantakse projekti pealkiri eesti ja inglise keeles, projekti algus- ja lõppkuupäev, vastutav täitja, valdkond ja eriala, projekti läbi viiv asutus, finantseeriv asutus, projekti maksumus, annotatsioon (lühitutvustus) eesti ja inglise keeles, tegevuse liik ja protsent ning projekti lõppedes projekti lõpptulemuste lühikirjeldus ning projekti aktsepteeritud lõpparuanne.
   5. Asutus aitab kaasa projekti tulemuste avalikustamisele Eestis ja rahvusvaheliselt, nimetades ministeeriumi teadusprojekti toetajana kõigis asjakohastes trükistes (artiklid, raamatud, muud trükised jne) ja avalikel esinemistel. Lisaks esitleb asutus ministeeriumile projekti tulemusi ettekande vormis.
   6. Asutus kasutab toetust mittemajanduslikuks tegevuseks riigiabi mõiste tähenduses ja on teadlik, et selle nõude täitmata jätmisel võib olla tegemist riigiabiga Euroopa Liidu toimimise lepingu artikli 107 lg 1 tähenduses, ja ebaseaduslik või väärkasutatud riigiabi tuleb riigiabi saajal tagastada.
   7. Asutus peab eraldi arvestust toetusest tehtavate kulude kohta raamatupidamise seaduse kohaselt.
   8. Asutus maksab projekti eesmärkide ja tulemuste mittesaavutamisel, kui see on tingitud asutuse süüst, ministeeriumile proportsionaalse osa toetusest tagasi.
2. **Ministeeriumi kohustused**
   1. Ministeerium kannab asutusele üle lepingust tulenevate kohustuste täitmiseks kuni 1 980 000 eurot järgmistel tähtaegadel:

3.1.1 … eurot ettemaksuna hiljemalt ……2024 kasutamiseks perioodil …….2024–31.12.2024;

3.1.2 … eurot ettemaksuna hiljemalt 01.03.2025 kasutamiseks perioodil 1.01.2025–31.12.2025;

3.1.3 … eurot ettemaksuna hiljemalt 01.03.2026 kasutamiseks perioodil 1.01.2026–31.12.2026;

3.1.4 … eurot ettemaksuna hiljemalt 01.03.2027 kasutamiseks perioodil 1.01.2027–31.12.2027.

3.2. Ministeerium vaatab läbi punktis 2.3 nimetatud aruanded ning teavitab asutust võimalikest puudustest kolmekümne päeva jooksul alates aruande esitamisest, määrates puuduste kõrvaldamiseks mõistliku tähtaja. Nimetatud tähtaja möödumisel ja/või puuduste kohta mitteteatamisel kolmekümne päeva jooksul alates aruande esitamise kuupäevast loetakse aruanne aktsepteerituks.

1. **Autoriõigused**
   1. Autoriõigused lepingu punktis 1.1. nimetatud sihttoetuse kasutamisel teadus- ja arendustegevuse tulemuste suhtes kuuluvad asutusele ning nende kuuluvus ei muutu.
   2. Varalised õigused toetuse abil valminud projekti ja selle tulemuste suhtes, sealhulgas õigus taotleda projekti ja selle tulemuse suhtes patendi ja/või kasuliku mudeli registreerimist ning saada vastava kaitsedokumendi omanikuks, kuuluvad asutusele.
      1. Asutus annab ministeeriumile tasuta lihtlitsentsi projekti ja selle tulemuste ning nendega seotud intellektuaalse omandi kasutamiseks. Lihtlitsents antakse koos all-litsentsi andmise õigusega.
      2. Kui projekt ja selle tulemuste kasutamiseks litsentsisaajate poolt on vajalik kolmanda isiku intellektuaalse omandi litsents, siis tagab asutus ka sellise litsentsi saamise tellijale ühes all-litsentsi andmise õigusega.
      3. Kolmandatele isikutele antakse lihtlitsentse töö tulemuste kasutamiseks õiglastel ja mõistlikel turutingimustel.

4.2.4. Litsents loetakse antuks punktis 1.1.2 nimetatud dokumentide või andmete üleandmisega tellijale.

1. **Poolte vastutus**
   1. Pooled täidavad oma kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.
   2. Kohustuse rikkumine on vabandatav, kui pool rikkus kohustust vääramatu jõu tõttu.
   3. Lepingu rikkumise korral esitavad pooled pretensioonid teineteisele kirjalikult hiljemalt kolmekümne päeva jooksul rikkumise avastamisest. Hilisemad pretensioonid kehtivad ainult juhul, kui rikkumist ei olnud varem mõistlikul moel võimalik avastada.
   4. Pooled hüvitavad valeandmete esitamise või lepingu täitmist mõjutavate oluliste andmete muutumisest mitteteatamisega teineteisele tekkinud otsese varalise kahju.
2. **Lepingu muutmine ja lõpetamine**
   1. Pool, kes soovib lepingut muuta, esitab teisele poolele kirjalikult põhjendatud ettepaneku. Lepingut muudetakse poolte kokkuleppel. Lepingu muudatus vormistatakse kirjalikult.
   2. Lepingu võib ennetähtaegselt lõpetada poolte kokkuleppel. Lepingu ennetähtaegse lõpetamise ettepanekus esitatakse lepingu lõpetamise põhjus ja kõik vajalikud dokumendid. Kui pooled on nõus lepingu lõpetamisega, vormistatakse lepingu lõpetamine kirjalikult.
   3. Pool võib lepingu ühepoolselt lõpetada:

6.3.1 kui lepingu muutmises ei saavutata kokkulepet;

6.3.2 teise poole olulise või korduvate lepingurikkumiste tõttu.

* 1. Lepingu erakorralisest ülesütlemisest teatatakse teisele poolele kirjalikult ette üks kuu. Lepingu erakorralisel ülesütlemisel on asutus kohustatud riigieelarvesse tagasi maksma ettenähtud toetusest selle osa, mille arvel ei ole lepingu lõpetamise ajaks tegevusi tehtud.

1. **Lepingu kontaktisikud ja teated**

7.1. Lepinguga seotud teated esitatakse kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga ning teadete sisu ja nende edastamisega ei kaasne teisele poolele õiguslikke tagajärgi.

7.2. Poolte kontaktisikud:

7.2.1 ministeeriumi kontaktisik on ……… (tel ………, e-post ………);

7.2.2 asutuse kontaktisik on ……… (tel ………, e-post ………).

7.3. Kui lepingu kontaktisik, kontaktandmed, pangarekvisiidid või muud andmed muutuvad, teavitavad pooled sellest teineteist kirjalikku taasesitamist võimaldavas vormis.

1. **Lõppsätted**
   1. Lepingust tulenevad vaidlused püüavad pooled lahendada kokkuleppel, kui see ei õnnestu, siis lahendatakse vaidlus ministeeriumi asukohajärgses kohtus.
   2. Leping jõustub päevast, mil sellel on poolte digitaalallkirjad. Leping ja kõik sellega seotud dokumendid avaldatakse ministeeriumi ja asutuse dokumendiregistris.

**Poolte andmed:**

**Regionaal- ja Põllumajandusministeerium ………**

**Marko Gorban ………**

**kantsler ………**

**Registrikood: 70000734 Registrikood: ………**

**Raha saatja asutus on: Raha saaja asutus on:**

**Rahandusministeerium ………**

**Pank: AS SEB Pank Pank: ………**

**Konto nr:** **EE891010220034796011 Konto nr: ………**

**Poolte allkirjad:**

(allkirjastatud digitaalselt) (allkirjastatud digitaalselt)